የአፍሪካ ኦሊምፒክ ኮሚቴ ጠቅላላ ጉባኤ አዲስ አበባ ተካሄደ
   አዲስ አባበ ፦ የአፍሪካ ኦሊምፒክ ኮሚቴ ጠቅላላ ጉባኤ ትናንት አዲስ አበባ ተካሂዷል። በጉባዔው ላይ ከ54አባል አገራት መካከል የ50 አገራት ተወካዮች የተካፈሉ ሲሆን፤ አንድ አባል ደግሞ በቪዲዮ ተከታትለዋል።የኢፌዴሪ ፕሬዚዳንት ሳህለወርቅ ዘውዴ እንዲሁም ሻለቃ ኃይሌ ገብረስላሴ በክብር እንግድነት ተገኝተው በመድረኩ ንግግር አድርገዋል። ፕሬዚዳንቷ ባደረጉት ንግግርም የሻምበል አበበ ቢቂላ፣ ሻምበል ምሩጽ ይፍጠር፣ ኮማንደር ደራርቱ ቱሉ እና ሻለቃ ኃይሌ ገብረስላሴ ድሎችን በማንሳት ኢትዮጵያ የአፍሪካ የድል ተምሳሌት መሆኗን ጠቁመዋል። ለቶኪዮ ኦሊምፒክም ዝግጅቱ
ቀደም ብሎ መጀመሩንና
የተሻለ ውጤት የሚጠበቅ
መሆኑን እንዲሁም የአፍሪካ
ኦሊምፒክ ኮሚቴ አፍሪካውያንን
ያሰባሰበ የፓን አፍሪካኒዝም
ማሳያ መሆኑንም ጠቅሰዋል።
ጉባዔው የደንብ እና
የመመሪያ ማሻሻያ አደርጎ
ተጠናቋል።አዲስ ዘመን ህዳር 28/2013